MOŽNO SPRÍSTUPNIŤ

Návrh
na odvolanie člena  a vymenovanie člena Dozornej rady  Exportno-importnej banky Slovenskej republiky

Návrh na odvolanie a vymenovanie člena Dozornej rady Exportno-importnej banky Slovenskej republiky (EXIMBANKA SR) sa predkladá na základe § 10 ods. 1 a 7 zákona č. 80/1997 Z. z. o Exportno-importnej banke Slovenskej republiky v znení neskorších predpisov, ktorý ustanovujú spôsob odvolania a vymenovania členov Dozornej rady EXIMBANKY SR.

Ing. Martin Chren, poslanec Národnej rady Slovenskej republiky, požiadal listom zo dňa 28. marca 2011 podpredsedu vlády a ministra financií Slovenskej republiky o odvolanie z funkcie člena Dozornej rady EXIMBANKY SR, z dôvodu jeho odvolania vládou Slovenskej republiky z funkcie štátneho tajomníka Ministerstva hospodárstva Slovenskej republiky.

V súlade s citovanými ustanoveniami zákona č. 80/1997 Z. z. o Exportno-importnej banke Slovenskej republiky v znení neskorších predpisov (ďalej len „zákon“) sa navrhuje:

a)	odvolať Ing. Martina Chrena z funkcie člena Dozornej rady Exportno-importnej banky Slovenskej republiky, a to podľa § 10 ods. 7 zákona z iných dôvodov, ako sú uvedené v § 10 ods. 6 zákona, 

b)	vymenovať Mgr. Kristiána Takáča, štátneho tajomníka Ministerstva hospodárstva Slovenskej republiky, za člena Dozornej rady Exportno-importnej banky Slovenskej republiky, a to podľa § 10 ods. 1 zákona.